જો કે નોંધનીય છે અમદાવાદ અને વડોદરામાં શાળામાં વિદ્યાર્થીઓને ના મોકલીને જ્યાં એક તરફ પોતાનો વિરોધ નોંધાવ્યો છે. ત્યાં જ બીજી તરફ રાજકોટ અને સુરતમાં અનેક શાળાઓમાં વિદ્યાર્થીઓ હાજરી આપી હતી. આમ આ વિરોધને ગુજરાતાં મિશ્ર પ્રતિસાદ મળ્યો છે. વળી શહેરો છોડી નાના ગામોમાં આ વિરોધની અસર ભાગ્યે જ જોવા મળી છે. વધુમાં હાર્દિક પટેલ પણ વાલીઓ સાથે આ મામલે ચર્ચા કરવાની વાત કરતા જ સરકાર આ મામલે ઊંઘમાંથી જાગી છે. અને વાલીઓના રોષનું મોટું આંદોલન ના બને તે માટે પ્રયાસ કરી રહી છે. ઉલ્લેખનીય છે કે રાજ્ય સરકારના ફી નિયમનના આ નિર્ણયને હાઇકોર્ટે પણ લીલી ઝંડી આપી દીધી છે. અને 2018થી તેને લાગુ કરવાની વાત પણ સ્વીકારી છે.